Personatges segondaris

Aquesta es una lista dels **personatges segondaris** de Còdi Lyoko.

## Franz Hopper

**Waldo Franz Schaeffer**, conegut jol nom de **Franz Hopper**, es un scientific que creèt lo superordinator, Lyoko e XANA. Èra lo marit ďAnthea Schaeffer e lo paire ďAelita. Es a ľora ďara mòrt pr’amor que sacrifiquèt la siá vida coma darrièr recors per protegir la siá filha, çò que li permetèt donar al programa multi-agent de Jeremie la sufisenta energia per derrotar XANA. Après se transportar a ľErmita près de ľacademia Kadic, prenguèt lo nom de la siá molhèr (Hopper) per far un nòu començament e se demorar amagat dels sieus enemics.

Franz Hopper sus la Tèrra.Franz Hopper sus Lyoko.Franz Hopper dins Còdi Lyoko: Evolucion.
## Laura Gauthier

**Laura Gauthier** apareis dins Còdi Lyoko: Evolucion coma lo seten membre dels Guerrièrs de Lyoko. Mas apareis pas dins de gaires episòdis. Ela es fòrça interessada en los jòcs ďordenador e la realitat virtuala. Es intelligent, coriosa e ambiciosa. Es probable que la siá intelligéncia siá del meteis nivèl que Jeremie e Aelita, encara benlèu mai nauta. Ela passa lo sieu temps dins la bibliotèca pr’amor que li agrada estudiar e trabalhar fòrça.

Laura Gauthier.
## Elisabeth Delmas

**Elisabeth Delmas**, mai coneguda coma **Sissi**, es la filha del director de ľescòla Kadic, Jean-Pierre Delmas, e se considèra èsser la dròlla mai atractiva de ľacademia. Nicolas e Hervé son dos dròlles enamorats ďela que van totjorn darrièr ďela. Sòl portar de pantalons fúcsia e camiseta iranjada amb un còr. Dins la piscina emplega un vestit de banh. Es enamorada ďUlrich, e doncas es totjorn gelosa de Yumi (pr’amor qu’Ulrich es enamorat ďela), doncas qualques còps a ľintencion que Yumi e Ulrich sián pas amassa ni una minuta, e sòl far chantatge e sedusir Ulrich per aténher lo sieu amor. Pendent la sason 1 ela demostrèt rarament una banda mai enfatica. Aguèt mai protagonisme dins la sason 2, e mai se ela sembla encara èsser una pichona porcion de la sèria. De còps ela ajuda quitament lo grop a aténher la victòria, e mai se es pas absoludament assabentada de la causa qu’a ajudat. Ela en realitat es una dròlla doça e amabla, mas los autres se n’avisan pas pr’amor que li es pas facil demostrar los sieus sentiments. Dins la sason 4 vestís de texans e una camiseta ròsa, e càmbia la siá cinta dels pels contra unas pinças amb un còr. Dins Còdi Lyoko: Evolucion, Sissi es blonda. Malgrat èsser amiga dels Guerrièrs de Lyoko, Odd discutís encara amb ela.

Sissi dins las sasons 1-3.Sissi dins la sason 4.Sissi dins Còdi Lyoko: Evolucion.
## Jim Morales

**Jim Morales** es lo professor ďeducacion fisica, contrarotlaire de Kadic e tecnician per tot, entre ďautres trabalhs. Dins ľepisòdi 25 (Còdi: Tèrra) el decidís èsser part del grop per pas pèrdre lo trabalh e poguèt èsser present quand Aelita foguèt materializada pel primièr còp, mas Jim o pòt pas remembrar a causa ďun retorn al passat. En divèrses episòdis (dempuèi la sason 2) Jim ditz aver agut de divèrses trabalhs (soldat, fotògraf de guèrra, monitor del GIPN, instructor de balh…), mas per los realizar s’aurián de besonh, segon los calculs mai optimistas, vint vidas seguidas, e cada còp que se li demanda per qualqu’un, evita totjorn ne parlar, en disent la frasa “Preferissi ne parlar pas”. Se sap pas s’es edart, mas lo sieu nom, “Jim” se pronóncia coma la paraula anglesa “*gym*” (gimnàs). Es enamorat de ľinfermièra Yolanda Perraduin e de la professora de sciéncias Suzanne Hertz. Los sieus amics lo sonan Jimbo. A un nebot nomenat Chris, qu’es dels Subdigitals.

Jim Morales dins la sèria animada.Jim Morales dins Còdi Lyoko: Evolucion.
## Jean-Pierre Delmas

**Jean-Pierre Delmas** es lo director de Kadic. Es lo paire ďElisabeth Delmas (Sissi). Es un bon òme, e mai se normalament pas s’assabenta de res. Ela li a convencut fòrça còps per organizar balhs escolars e autres activitats per ela (o melhor dich, li a exigit que o faga). Fa sovent las anóncias de ľescòla a travèrs de la megafonia, coma la majoritat dels directors de las escòlas o fan. Evacua sovent ľescòla per un atac de XANA. Lo senhor Delmas pòt de còps èsser tròp autoritari, coma se vei dins ľepisòdi 9 (Satellit) quand ensaja anullar la “cauma per obténer los mobils”: protèsta e crida a la siá pròpria filha. Malgrat aiçò, ofrís tanben la compassion, la simpatia e lo supòrt coma se vei quand Ulrich demanda anar dins ľespital amb Odd dins ľepisòdi 18 (Musica mortala).

Jean-Pierre Delmas dins la sèria animada.Jean-Pierre Delmas dins Còdi Lyoko: Evolucion.
## Suzanne Hertz

**Suzanne Hertz** es la professora de sciéncias, coneguda pels escolans coma **madama Hertz**. A pel gris, marrit caractèr e emplega una capa de laboratòri. Es la professora que mai còps s’es vista, ela es la professora que remplacèt Franz Hopper quand el desapareguèt fa 9 ans. E mai se es fòrça vièlha, a Jim li resulta de còps atractiva. Lo sieu marit se sona Pedro.

Suzanne Hertz dins la sèria animada.Suzanne Hertz dins Còdi Lyoko: Evolucion.
## Nicolas Poliakoff e Hervé Pichon

**Nicolas Poliakoff e Hervé Pichon** son dos dròlles que van totjorn amb Sissi. En Nicolas se fòrça nèci, e Hervé es fòrça escarrabilhat (solament en coneissenças). Los dos son enamorats de Sissi e fan tot çò qu’ela dirà. Dins ľepisòdi 20 (Los robòts) Hervé mòstra afeccion cap a Yumi, e se met roge quand ela lo felicita.

Nicolas Poliakoff.Hervé Pichon.
## Milly Solovieff e Tamiya Diop

**Milly Solovieff e Tamiya Diop** son las reportairas de Kadic. Milly es enamorada ďUlrich, coma ďautras dròllas. Tamiya es de pèl negra. Las doas creson que totes las tractan pièger pr’amor que son mai pichonas (e vertat es), e lor obsession es aténher de notícias. Milly y Tamiya s’embufan dins ľepisòdi 65 (Lo darrièr combat) pr’amor que creson qu’una es mai importanta que ľautra. Hiroki es enamorat de Milly.

Milly Solovieff.Tamiya Diop.
## Hiroki Ishiyama

**Hiroki Ishiyama** es lo fraire mai jove de Yumi, e sembla aver a ľentorn de 9 o 10 ans. La siá primièra aparicion es dins ľepisòdi 29 (Exploracion). El emplega un tricòt gròs jaune similar en dessenh al tricòt blau de Jeremie. Generalament totjorn jòga amb quicòm semblable a una Game Boy Advance SP. El se trufa sovent de Yumi sus la siá relacion amb Ulrich, çò que la fa s’embufar. Totun, el un còp menciona que a Yumi li caldriá sortir amb Ulrich. Dins la sason 3, el dintra dins Kadic, çò que causa a la siá sòr un grand malèsser. Mas se vei solament dins ľescòla dins los episòdis 53 (Dirècte al còr), 75 (Una docha cauda) e 86 (Un can multiplicat). Li agrada Milly.

Hiroki Ishiyama.
## Samantha Knight

**Samantha Knight** (Sam) es una de las fòrça dròllas que son sortidas amb Odd, malgrat aiçò es ľunica dròlla qu’Odd se n’es enamorat de vertat. Es de pèl escura. Se’n sap fòrça pauc ďela, mas se sap que la siá familha a de problèmas economics, patisson benlèu de praubesa. Apareis solament dins los episòdis 23 (S’enfonsar) e 65 (Lo darrièr combat). Dins ľepisòdi 23 (S’enfonsar), ela ensaja panar un dels ordenadors portatiles de ľescòla. Coma resultat ďun atac de XANA, ela es portada dins la fabrica. Un retorn al passat neteja quina memòria que siá de la visita de la fabrica. Dins ľepisòdi 65, Sam tòrna dins una competicion de *skateboard*, ont ela vòl passar temps amb Odd. Mas Odd ditz que pòt pas, pr’amor que li cal anar dins la fabrica per una mission. Ela tòrna aparéisser dins Còdi Lyoko: Evolucion, ont es de pèl blanca e pòrta un capèl. Sembla qu’ara Odd e Sam reparan lor relacion sentimentala e son fin finala un coble estable.

Samantha Knight dins la sèria animada.Odd potona Samantha.Samantha Knight dins Còdi Lyoko: Evolucion.
## Anthea Schaeffer

**Anthea Schaeffer** es la maire ďAelita e la molhèr de Franz Hopper, que desapareguèt ľan 1994. A lo pel ròsa, coma Aelita. Los òmes de negre la sequestrèron. Dins Còdi Lyoko: Evolucion se descobrís qu’ela trabalha dins lo laboratòri del professor Tyron a Soïssa. Primièrament, Anthea pensava que la siá filha èra mòrta fasiá ďans, mas après Anthea reconeis lo nom del sieu marit e Lyoko e s’avisa qu’ela es vertadièrament Aelita. Mai tard se descobriguèt que Tyron e Anthea èran maridats fa quatre ans, e Tyron revelèt que s’èra maridat amb ela per obténer los fichièrs de Franz Hopper.

Anthea Schaeffer dins la sèria animada.Anthea Schaeffer dins Còdi Lyoko: Evolucion.
## Professor Tyron

Lo **professor Tyron** es un òme dolent qu’apareis dins Còdi Lyoko: Evolucion. Tyron es qui fa tornar XANA, sens o saber. A la fin de la sèria se descobrís que Tyron se maridèt amb Anthea Schaeffer fa quatre ans, doncas Tyron es ara lo nòu paire e tutor legal ďAelita. Tyron revèla a Aelita que se maridèt amb la maire ďela per obténer los fichièrs de Franz Hopper.

Lo professor Tyron.